सीतामढ़ी नगर के पश्चिमी छोर प॑ जानकी स्थान आरू उर्विजा कुंड छै। ई सीतामढ़ी रेलवे स्टेशन स॑ डेढ़ किलोमीटर के दूरी प॑ स्थित छै । ई स्थल हिंदू धर्म म॑ विश्वास रखै वाला लेली अति पवित्र छै‌ । ऐसनो कहलो जाय छै कि उक्त कुंड क॑ जीणो॔द्वार के समय,आय स॑ लगभग २०० साल पहीने ओकरो अंदर उर्विजा सीता के ऐगो प्रतिमा प्राप्त होलो छेलै। जेकरो स्थापना जानकी स्थान के मंदिर म॑ करलो गेलै। कुछ लोग के कहना छै कि वर्तमान जानकी स्थान के मंदिर म॑ स्थापित जानकी जी के मूर्ति वोहे छेकै, जे कुंड के खुदाई के समय ओकरो अंदर स॑ निकललो छेलै।